**Kritériá pre posudzovanie súladu žiadostí poskytovateľov sociálnych služieb o finančný príspevok z verejných zdrojov (z rozpočtu MPSVaR) s Komunitným plánom obce Jaslovské Bohunice**

Obecné zastupiteľstvo obce Jaslovské Bohunice na svojom zasadnutí dňa 24.6.2019 prerokovalo a schválilo uznesením kritériá pre posudzovanie súladu žiadostí poskytovateľov sociálnych služieb o finančný príspevok podľa § 78b Zákona č. 448/2008 Z.z. o sociálnych službách a zmene a doplnení zákona č. 455/1991 Zb. o živnostenskom podnikaní v znení neskorších predpisov s Komunitným plánom sociálnych služieb obce Jaslovské Bohunice. (ďalej len KPSS).

Obec Jaslovské Bohunice zabezpečila spracovanie kritérií pre posudzovanie súladu žiadostí poskytovateľov sociálnych služieb o finančný príspevok s KPSS podľa § 83 ods. 10 zákona č. 448/2008 Z.z. , v zmysle ktorého „*Súlad predloženej žiadosti o poskytnutie finančného príspevku podľa § 78b s KPSS sa posudzuje na základe vopred určených kritérií pri dodržaní princípov rovnakého zaobchádzania, nediskriminácie subjektov, transparentnosti, proporcionality, hospodárnosti a efektívnosti.“*

V zmysle § 78b zákona č. 448/2008 Z.z. písomné vyjadrenie príslušnej obce o súlade predloženej žiadosti s KPSS príslušnej obce je povinnou prílohou k žiadosti, ktorú poskytovateľ sociálnej služby predkladá Ministerstvu práce, sociálnych vecí a rodiny SR (ďalej MPSVa R SR) . Obec vydáva potvrdenie pre poskytovateľov SS : noclaháreň, zariadenie pre seniorov, zariadenie opatrovateľskej služby a denný stacionár. Súlad predloženej žiadosti o poskytnutie finančného príspevku ( FP) s KPSS bude podmienkou pre získanie finančného príspevku z rozpočtu MPSVaR SR.

Kritériá schválené OZ :

1. Kritérium „Súlad poskytovanej sociálnej služby s KPSS“
2. Kritérium „Potrebnosť a využiteľnosť sociálnej služby „

Na základe vyššie uvedených kritérií je možné posúdiť, či poskytovateľ sociálnej služby zabezpečuje alebo nezabezpečuje poskytovanie sociálnej služby v súlade s KPSS obce Jaslovské Bohunice.

1. **Kritérium „Súlad poskytovanej sociálnej služby s KPSS“**

* Kritérium preukazuje zaradenie sociálnej služby do KPSS
* Sociálna služba je uvedená v prioritách KPSS

Toto kritérium preukazuje zaradenie SS do KPSS, pričom sa uvedie názov priority a opatrenia, do ktorého konkrétna sociálna služba spadá podľa svojho druhu. Jednotliví poskytovatelia SS pritom nemusia mať uvedenú konkrétnu aktivitu v KPSS.

1. **Kritérium „Potrebnosť a využiteľnosť sociálnej služby** „

* Preukázanie potrebnosti ( štatistické záznamy o počte žiadateľov o sociálnu službu a štatistické záznamy telefonických dopytov )
* Preukázanie využiteľnosti – výročná správa, ročné vyhodnotenie

V tomto kritériu sa hodnotí potrebnosť SS v danom území, či je uvedená SS aktuálne poskytovaná na území obce a či sú kapacity pre uvedenú službu dostatočné. V prípade nového poskytovateľa SS sa posudzuje, či SS, ktorú plánuje na území obce poskytnúť je potrebná. Ak sa preukáže, že SS a kapacity , ktoré zabezpečuje daný poskytovateľ uvedenej služby sú pre obec Jaslovské Bohunice potrebné, bude uvedené kritérium splnené.

Postup pre posudzovanie súladu **žiadostí poskytovateľov sociálnych služieb** o finančný príspevok na MPSVaR SR podľa 78b Zákona o sociálnych službách s KPSS a jeho časový harmonogram :

* poskytovatelia sociálnej služby požiadajú v písomnej, príp. elektronickej forme Obec Jaslovské Bohunice o písomné vyjadrenie o súlade ich žiadosti o poskytnutie finančného príspevku podľa §78 s KPSS (v zmysle §83, ods.8 Zákona o sociálnych službách)
* ak je žiadateľom o poskytnutie finančného príspevku Obec Jaslovské Bohunice, písomné vyjadrenie vydá Obecný úrad z vlastného podnetu ( v zmysle §83 ods.8 zákona)
* termín na predkladanie žiadostí na MPSVaR SR je v zmysle Zákona o sociálnych službách od 1.7. – 31. 8 predchádzajúceho rozpočtového roka